sasicodes/solvari-1 huggingface dataset:
குடிமன்னர்கள் மாப்ள.. இன்னிக்கிதான் இந்த வருசத்தோட கடேசி நாள்.. ஃபுல்லா அடிடா.. என்று கார வேர்க்கடலையும் கையுமாக ஆஃப் ஃபுல் என்று நெப்போலியன் மான்க் வாங்கி நண்பர்களுக்கு சுதி ஏத்தி விட்டு மட்டையாக்கி மடக்கி வீட்டிற்கு தூக்கிக் கொண்டு போய் விட்டு வருவார்கள்.
முண்டியடித்துக் கொண்டு புத்தாண்டு காலையில் பார்த்தால் தான் நமக்கு அருள் புரிவார் இல்லையென்றால் போடா.. அசடு... முதல் தேதி பார்க்கவில்லை.. அதனால் சொர்க்கத்தில் உனக்கு சீட் இல்லை என்று விரட்டிவிடுவார் என்று எண்ணிக்கொண்டு பெரியவர் சிறியவர் வயதானர் முடிந்தவர் முடியாதவர் என பார்க்காமல் ஏறி மிதித்துக் கொண்டு ஸ்வாமி பார்த்து கன்னத்தில் போட்டுக்கொள்வது.
உள்ளம் திருக்கோயில் ஊனுடம்பு ஆலயம் என்று திருமூலர் கணக்காக தேமேன்னு வீட்டில் உட்கார்ந்திருக்கும் சில ப்ரஹஸ்பதிகளும் உண்டு.
அப்புறம் சிகரெட் பிடிப்பதை விடுவது தண்ணியடிப்பதை தவிர்ப்பது புத்தாண்டில் டைரி எழுதுவது என்று புதுப்புது அரிய முயற்சிகள் எல்லோரும் செய்வதுதான்.
டைரி எழுதுவது என்பது புத்தாண்டு தொடக்கத்தின் ஒரு தவிர்க்கமுடியாத சம்பிரதாயம் என்று எடுத்துக்கொண்டு பலர் பல நல்ல டைரிகளை கோழிக் கிறுக்கல் கிறுக்கி பாழ் பண்ணி விடுவார்கள்.
முதல் இரண்டு நாட்களுக்கு இஸ்திரி கணக்கு இன்று பேருந்தில் சென்ற போது என் காலை ஷு காலால் ஒருவன் மிதித்தான் என்று நிகழ்வுகளையும் சேர்த்து வாழ்வும் அன்றாட கணக்குவழக்குகளையும் ஒரு வாரம் எழுதிவிட்டு தூக்கி பரண் மேல் போட்டுவிடுவார்கள்.
இன்னும் சிலர் முதல் பக்கத்தில் உள்ள முகவரி தொலைபேசி எண் எல்.ஐ.ஸி பாலிசி நம்பர் கார் நம்பர் டிரைவிங் லைசென்ஸ் நம்பர் பாஸ்போர்ட் நம்பர் இத்யாதி இத்யாதிகளை மட்டும் நிரப்பி பத்திரமாக பெட்டியில் வைத்திருப்பார்கள்.
இந்தப் புத்தாண்டில் தாத்தா அம்மா ஐயா தளபதிகள் அன்னை தில்லியில் இருக்கும் ஜீக்கள் இது அரசியல் ஜீக்கள் நமது பதிவுக் கும்மி ஜீக்கள் இல்லை தோழர்கள் என்று சகலரும் மக்கள் நலனுக்கு ஒன்றாக சேர்ந்து பாடுபடவேண்டி அந்த இறைவனை வேண்டுவோம்.
என்னை நேரடியாக தொடர்பவர்கள் மறைமுகமாக தொடர்பவர்கள் வாழ்த்துபவர்கள் வைபவர்கள் என்று எல்லோருக்கும் என் இனிய புத்தாண்டு நல்வாழ்த்துக்கள்.
நான் சொன்னதோட நிறுத்தாம எஸ்.பி.பியும் சொல்றார் கீழே பாருங்க... உள்ளுக்குள் தூங்கிக்கொண்டிருந்த சிம்மத்தை பாட்டுப் பாடி எழுப்பியாச்சு.
இந்த கர்நாடக சங்கீதம்...சினிமாவில் எப்படி உபயோகிச்சுருக்காங்கன்னு பார்த்தோம்னா.. ஐயோ.. ஒங்கூட ஒரே ரோதனையாப் போச்சுப்பான்னு நீங்கள் சாய் மாதிரி புலம்புவது கேட்கிறது.
அங்கேதான் ஒரு மிருதங்கமும் தம்புராவையும் தூக்கிக்கொண்டு மரத்தூண் வைத்த விசாலமான திண்ணையிலோ அல்லது மழை விழும் முற்றத்திலோ உட்கார்ந்துகொண்டு பாட ஆரம்பித்துவிடுகிறார்கள்.
அரக்கு கலர் ரவிக்கைப் போட்டு கேரள முண்டு கட்டிக்கொண்டு முறைபெண்ணோ காதலியோ நெற்றியில் சந்தனக் கீற்றோடு தூணில் மறைந்து சங்கீத லுக் விடுவதற்கு உடனே தயார்.
யாரானு... எந்தானு... என்று கேட்டுக்கொண்டு தலையை ஆட்டி திண்ணைக் கச்சேரி முற்றம் கச்சேரி என்று இன்ஸ்டன்ட்டாக தொடங்கிவிடுகிறார்கள்.
சரக்கடித்துவிட்டு வந்த மிருதங்கிஸ்ட் டெல்லி கணேஷை அவையை விட்டு வெளியே போகச் சொல்லி ஒத்தை வயலினோடு ரசிகர்களின் கரவொலியையும் சேர்த்து இசைஅமைத்த பெருமை ராஜாவையே சேரும்.
நடுநடுவில் வரும் பார்த்திபனின் கிறுக்கல்கள் அபாரம்... சபாக்களின் பாட்டுக் கச்சேரிகளின் போது சில கழிசடைகள் என்னென்ன சேட்டைகள் செய்கிறது என்று காண்பித்திருப்பார் ரா.பார்த்திபன்.
எம்.எஸ்.வி அவர்களின் இசை கோலத்தில்... யார் யாரை கல்யாணம் பண்ணிக்கொள்ள வேண்டும் என்பதை சிக்கு போட்டு பிரித்து எடுத்திர்ப்பார் கே.பி.
ஆந்தோளனம் ஜேசுதாஸ்... சித்ரா.... பாடிய.. சர்க்கம் படப் பாடல்.. தமிழ்ப் படங்களில் தொடையழகியாக வலம் வந்த ரம்பா... இழுத்து போர்த்திக்கொண்டு கள்ளம்கபடமற்ற பெண்ணாக வீணை மீட்டி மாடு மேய்க்கும் வினீத்தை நினைத்து பாடும் பாடல்.. வாயில் வெற்றிலையுடன் நெடுமுடி வேணுவின் நடிப்பு அற்புதம்.
ஒரு தியாகராஜர் கீர்த்தனைக்கு ஜேசுதாஸ் பாடியதற்கு க்ளோஸ் அப்பில் நடிகரின் முகம் காண்பிப்பது அங்கிள் பன்ணின் மேல் வைத்த அசைக்கமுடியாத நம்பிக்கை.
பாடல் முழுக்க அந்த ஹீரோ உட்கார்ந்து பாடும் இடங்களும் பாவாடை சட்டை போட்டு நெற்றியில் சந்தனக் கீற்றோடு ஹீரோயின் பார்க்கும் காதல் பார்வைகளும்... கேட்பது தியாகராஜர் கீர்த்தனையா அல்லது ரொமாண்டிக் டூயட்டா என்று தெரியாமல் போகிறது.
பாவயாமி... ஜெயா டி.வியில் ஹரியுடன் நானில் ஜேம்ஸ் மற்றும் ஹரியுடன் உட்கார்ந்து எல்லோரையும் கலாய்க்கும் சரத் இசையமைத்து பாடியது... எழுத்தாளர் வித்யா சுப்பிரமணியம் மேடம் பின்னூட்டத்தில் இட்டது... அட்டகாசமான பாடல்.... படக் குறிப்பு முழுக்க முழுக்க கர்நாடக சங்கீதத்தை முழு முதலாக் கொண்டு மார்கழி ராகம் என்று டி.எம்.
ஒன்று முன் எப்போதும் இல்லாத அளவிற்கு வெட்ட வெட்ட முளைக்கும் ராட்சஷன் தலைபோல துருத்தி துருத்தி எனை துரத்தும் ஆபீஸ் ஆணிகள்.
அப்படியும் பல காலத்திற்கு முன் என் இதயத்தை கொள்ளை கொண்ட பாடல்கள் என்னால் பிரத்யேகமாகப் எரிக்கப்பட்ட எல்லா குறுந்தகடுகளையும் தூசி தட்டி எடுத்து ஒவ்வொன்றாக தினமும் போட்டுக் கேட்டுக்கொண்டிருக்கிறேன்.
பெண்கள் பெயரில் உள்ள ராகங்களின் பெயர்கள் மட்டும் தான் உங்களுக்கு தெரியும் என்று பலரும் என் புகழ் பாடியதால்....... கீழே உள்ள ராகங்களின் பெயர்களும் ஞான் அறிங்ஞு... ரிபீட் பெயர்கள் மட்டுமே.. மீண்டும் இதுவும் ஒரு நித்யஷ்ரீஸ்ரீமான் தக்குடுவின் ஸ்பெல்லிங் அக்காவின் பாடல் தான்.
இதுவா அதுவா என்று எல்லா ராகங்களின் பெயர்களையும் ராகத்தோடு பாடிவிட்டு கடைசியில் ஒரு கைத் தட்டலுக்குப் பின் விடை கூறுகிறார் நித்யஸ்ரீ.
அப்படி வகைதொகை பிரித்தவைகள் காற்றுவாக்கில் கேட்டவைகளை மீண்டும் ஒருமுறை எனக்கு தெரிந்த சங்கீதக் கண்மணிகளிடம்அம்மா பாரியாள் அக்கா... கலந்தாலோசித்தவைகளை கீழே தருகிறேன்.
பாலையா ஒரு நாட்டின் அரசனுக்கு நிகரான சிம்மாசனத்தில் அமர்ந்து இளையராஜா ரஹ்மான் ஆர்க்கேஸ்ட்ரா போல ஒரு ரெண்டு டஜன் பக்கவாத்திய கலைஞர்களுடன் பாண்டியன் தர்பாரில் ஸ்டைலாக பாடும்.. பி.எம்.கேவின் அற்புதமான பாடல் கே.வி.மகாதேவன் இசையில் ஒரு நாள் போதுமா... இன்றொரு நாள் போதுமா... அபாரமான அசத்தல்...அசத்தல்... கானடா என் பாட்டு தேனடா.. இசை தெய்வம் நானடா.. பின் குறிப்பு இசை பற்றி பின்னூட்டமிட்டு மீண்டும் மீண்டும் என்னை சீண்டிப் பார்த்தால் இந்த சீசன் முழுவதும் நீங்கள் இசையடி பட்டு துன்பப்பட நேரிடும்.
தனுர் மாச குளிருக்கு காஷ்மீர் கம்பளி சால்வையை கழுத்தை சுற்றியும் காதுகளை மறைத்தும் முகத்தில் மூக்குக் கண்ணாடி மட்டும் தெரியும்படி இழுத்து போர்த்திக்கொண்டு தள்ளாத வயதிலும் கடமை தவறாமல் கச்சேரி அட்டென்ட் செய்கிறார்கள்.
ஒபாமா ஆளும் யூஎஸ்ஸில் மைக்ரோசாஃப்டில் பில் கேட்ஸ் அலுவலகத்தில் பணிபுரியும் என் பள்ளிகால நண்பன் விஜய் மத்தியான்னம் ஒன்னரைக்குள் வந்து என்னைப்பார் இல்லேன்னா நான் கச்சேரிக்கு போய்விடுவேன் என்று மிரட்டி நட்புக்கு கண்டிஷன் போடுகிறான்.
ஆளை விட்டால் போதும் என்று ஓடி வந்து பனியில் நனையாமல் காலையில் ஜெயா டிவியில் மார்கழி மஹா உற்சவம் பார்த்து என்னுடைய சங்கீத அறிவை வளர்த்துக்கொள்கிறேன்.
இவ்வளவு விஸ்தாரமான முதல் பாராவை படித்துவிட்டு நாளைக்கு ஜிப்பாவோடு மேடையேறி கச்சேரி பண்ணும் லெவெலில் எனக்கு இசை ஞானம் இருப்பதாக யாரும் கிஞ்சித்தும் எண்ணி விடவேண்டாம்.
எனக்கு தெரிந்த ரஞ்சனி வசந்தா கல்யாணி பைரவின்னு ராகத்தோட பெயர்களைச் சொன்னால் கூட என் தர்மபத்தினி எல்லாம் பொம்னாட்டி பேர்ல இருக்கு.
கர்நாடக சங்கீதம் கேட்க வேண்டும் என்றால் மனதை ஒருமுகப்படுத்தி இப்போது சினிமாக்களில் பாடும்கத்தும் பாடகர்களின் அவலமான உச்சரிப்பையும் அபஸ்வரமான சுரப்ரஸ்தாபங்களையும் நினைவில் நிறுத்திக் கேட்டால் போதும்.
சுபபந்துவராளியில ஷட்ஜமத்தில இழுத்து பஞ்சமத்தில இறங்கி காந்தாரத்தில ஏறினா என்ன ராகம் வரும் போன்ற இசையறிஞர்கள் சங்கீத ஜாம்பவான்கள் பதிலளிக்கும் பத்து மார்க் பெரிய கேள்விகளுக்கெல்லாம் விடையளிக்கும் ஞானம் வளர்ந்த பிறகுதான் கர்நாடக சங்கீதம் கேட்கவேண்டும் என்பது அத்தியாவசியம் இல்லை.
கையை தொடையில் தோசை திருப்பி போல தப்புத்தப்பாக திருப்பிப் போட்டு தூக்கத்தை கலைக்க வேண்டிய நிர்பந்தத்திற்கு ஆளாக மாட்டீர்கள்.
பக்கத்தில் உட்கார்ந்திருக்கும் மாமா இந்த ராகம்னா எனக்கு உசுரு.. என்ன ராகம் சொல்லுங்கோ பாப்போம்... என்று ரொம்ப சீண்டிப்பார்த்தால் இது அபூர்வமான ராகமாச்சே...ன்னு சொல்லிட்டு வலது பக்கம் உட்கார்ந்திருக்கும் வாட்ச் இல்லாத அன்பரிடம் இப்ப டயம் என்ன?
தமிழ் நாட்டில் சுமார் ஆயிரத்து நூறு வருஷகாலமாகப் பணங் கொடுத்துப் போட்டுக் கேட்கும் வழக்கம் உண்டு என்று சில நாளைக்கு முன்புதான் தெரிய வந்தது.
அந்தக் காலத்தில் சிவபெருமான் தமிழிசை கேட்டதற்காகக் கொடுத்த காசு பொற் காசு இந்த நாளில் நாம் கொடுக்கும் காசு கடிதாசு அவ்வளவுதான் வித்தியாசம்.
நித்தம் நித்தம் காசுகொடுத்து டிக்கெட் வாங்கிக்கொண்டு போய்க் கேட்டார் தமிழோடு சேர்ந்த இசை அவ்வளவாக அவரை கவர்ந்திருந்தது சிவபெருமான் அவ்விதம் காசு கொடுத்துத் தமிழிசை கேட்ட இடம் எது?
வேத கோஷங்களுக்கு மத்தியில் தமிழிசையும் பெருமான் கேட்டு அனுபவித்திருக்கிறார் இப்படியெல்லாம் ஸ்ரீ சுந்தரமூர்த்தி நாயனார் சொல்லியிருப்பதிலிருந்து அந்த நாளில் நமது முன்னோர்கள் தமிழிசையை எவ்வளவாக மதித்தார்கள் என்பது நன்கு தெரிகிறது.
ஆகையால் எனக்கு மிகவும் பிடித்த கீழ்கண்ட தாயுமானவர் பாடல் சஞ்சய் சுப்ரமண்யத்தின் குரலில்... ராகமாலிகா ராகத்தில்... மனுஷன் அப்படியே ஆளை உருக்கியிருப்பார்... மீண்டும் சொல்கிறேன்... கர்நாடக சங்கீதம் தெரியாவிட்டாலும் என்னை போல் அவர் பாடியிருக்கும் பாவத்தை வைத்து பாடலை முழுமையாக கேளுங்கள்.. உங்கள் மன மகிழ்ச்சிக்கு நான் உத்திரவாதம்.
ராஜினாமானா அப்படின்னு யாராவது புரளி கிளப்பி விட்டுடப்போறாங்கன்னு அப்பப்ப ப்ளாக் வந்து தலையை காட்டிட்டு போனாலும் முழுமூச்சோட உட்கார்ந்து காவியமோ எழுத்தோவியமோ படைக்க முடியலை.
அக்கா மாலா கம்பெனியினர் இந்த கிறிஸ்துமஸ் திருநாளிற்கு வெளியிட்ட ஒரு விளம்பரம்.. கிறிஸ்துமஸ் வாழ்த்தாக இவுலகிர்க்கு.... இந்த பூலோகத்தில் நிறைய விஷயங்கள் பெருமையாக சொல்லிக்கொள்ளும் படியாக நடக்கவில்லை.
சரி...ரொம்ப அறுக்காமல் திண்ணைக் கச்சேரிக்குள் போவோமா... போன வாரம் தமிழகமெங்கும் வெற்றிநடைப் போட்டது ஸ்பெக்ட்ரம் ரெய்டுன்னா இந்த வாரம் நாடெங்கும் விலையில் ஏறு நடை போடுவது வெங்காயம்.
பெரிய வெங்காய விலை ஏற்றத்தால் அதை உரிச்சா கண் ஏறியும் பச்சையா சாப்பிட்டா வாய் நாறும் என்று நமக்கு நாமே திட்டத்தில் சுய தேறுதல் ஆறுதல் சொல்லிக் கொண்டு மக்கள் காலத்தைக் கழிக்கின்றனர்.
பூசணிக்காய் பரங்கிக்காய் போன்றவற்றை பத்தை போட்டு மூன்றாம் பிறை நிலாத் துண்டாக நறுக்கி வாங்குவது போல வெங்காயம் ஒன்று அரையாக வெட்டி வாங்கும் காலம் வெகுதூரத்தில் இல்லை போலிருக்கிறது.
ஆனியன் அரைக்கிலோ வாங்கிக்கொண்டு வீடு திரும்பும் வேளையில் கொள்ளையர்கள் கைவரிசை காட்டி அடித்துச் சென்று விட்டார்கள் என்பது தலைப்பு செய்தி ஆகும் காலமாகிவிட்டது.
இந்திய திருநாட்டில் நடக்கும் அரசியல் கொள்ளைகளைப் பார்க்கும் போது முன்பொரு காலத்தில் நூறு ஆயிரம் என்று கை நீட்ட ஆரம்பித்து அப்புறம் லகரங்களை அடைந்து பின்பு எவ்ளோ சி என்று கணக்குப் பண்ணி வாங்கிக்கொண்டிருந்தவர்கள் இப்போது சியின் நூறு ஆயிரம் மடங்கைத் தொட்டிருப்பது லஞ்சத் துறையின் அபரிமிதமான வளர்ச்சியை காட்டுகிறது.
நீதிபதிகள் நாட்டில் லஞ்சம் இருக்கிறது என்று நீதி தேவதையின் முன்னால் கற்பூரம் ஏற்றி அணைத்து சத்தியமாக கூறுகிறார்கள் எல்லோரும் நாடு லஞ்சத்தில் புரள்கிறது நாட்டில் லஞ்சலாவண்யம் தலைவிரித்து பிரேக் டான்ஸ் ஆடுகிறது என்றெல்லாம் சொன்னாலும் எங்கே என்று யாருக்கும் தெரியவில்லை.
இப்படி கண்ணுக்குத் தெரியாமல் அங்கிங்கெனாதபடி நீக்கமற பஞ்சமில்லாமல் லஞ்சம் எங்கும் வியாபித்திருப்பதால் அது கடவுளுக்கு சமமாகிறது.
மேற்கண்ட காரணங்கள் இரண்டும் இருப்பதால் சம்திங் நிறைய கிடைக்கும் துறைகளில் சம்பளத்தை நிறுத்திவிட்டு வேலையின் தன்மையையும் அளவையும் பொறுத்து கலெக்ஷன் பார்த்து கல்லாக் கட்டிக் கொள்ளச் சொன்னால் அந்த ஏற்பாடு எப்படி இருக்கும்.
தூ.. இது ஒரு யோசனையா என்று காறித் துப்புபவர்கள் கண்டிப்பாக கருத்துரைக்கு வரவேற்க்கப்படுகிறார்கள் என்ன ஒன்று கரன்ஸிக்கு காந்தி படம் போட்டு அதன் மாட்சிமையை நாரடிப்பதை கதராடை காந்தியவாதிகள் எப்படி பொருத்துக்கொள்கிரார்களோ?
என்னா.... காந்தியவாதின்னா... சோனியா ராகுலை பின்பற்றும் பக்தர்களா... ஐ அம் ஸாரி.. தப்பா சொல்லிட்டேன்...எஸ்கேப்.... அவர் ஒரு பெரிய பாகவதர்.
அண்ணா.. இருக்கார்.. நடுப்பர நிறுத்தினா கோச்சுப்பார்... கொஞ்சம் அடக்கிக்கோ... என்று பாகவதருக்கு பயந்து வண்டியை நிறுத்தாமல் போய்க்கொண்டிருந்தனர்.
முட்டிய ஆள் உடனே அண்ணா.. ரொம்ப நாழியா ஒன்னுக்கு வரதுன்னு சொல்லிண்டுருக்கேன்.. யாருமே வாய தொறக்க மாட்டேங்கறா.. என்று ஒரு போடு போட்டதும் அண்ணா வாய் விட்டு சிரித்து வண்டியை நிறுத்தச் சொன்னார்.
சாமிக்காக டீக்கடைகளில் சுத்தமாக பிரத்யேக டம்பளர் போன்றவைகளை கொடுத்து மதிப்பாக இருக்கும் வேளைகளில் மாலையும் கழுத்துமாக நின்றுகொண்டு சிகரெட் பிடிப்பவர்களை என்னவென்று சொல்வது.
அரிசியை கொஞ்சம் வறுத்து பின்பு அதை உடைத்து வெல்லம் இட்டு பொங்கல் போல் செய்து நெய் முந்திரி பருப்பு ஏலக்காய் தூவி அடுப்பிலிருந்து இறக்கினால்... நிறுத்துப்பா.. நிறுத்துப்பா... உன் அடாவடி தாங்க முடியலை.
நாக்குக்கு மோட்சத்தில் சமையர்க்கட்டுக்குச் சென்று ஒரு சுடு தண்ணீர் கூட வைக்கத் தெரியாதுன்னு சொல்லிட்டு வலையுலக மரகதக் கிச்சன் குவீன் புவனேஸ்வரி மேடம் இருக்கும்போது நீ எங்களுக்குக் களி பண்ண சொல்லித் தரியா என்று மக்கள் ஆர்ப்பாட்டம் ரோட் ரோக்கோ என்று போராட்டம் செய்வதற்கு முன் நான் இந்த மேட்டரில் இருந்து ஜகா வாங்கிக் கொள்கிறேன்.
திருஞான சம்பந்தர் பாடல் பெற்ற தலமான பாமணி எங்கள் வீட்டுக்கு பின்னால் பாமணியாற்றைக் கடந்து சென்றால் இருக்கும் ஒரு தேவாரத் திருத்தலம்.
திருவாதிரை முதல் நாள் அபிஷேகப்பிரியனை அந்த சபாபதியை வெகுவாக கவனித்து மறுநாள் அர்ச்சனை ஆராதனை என்று தடபுடலாக பிரார்த்தனைகள் நடக்கும்.
பதஞ்சலி மற்றும் வியாக்ரபாதர் என்ற முனிவர்களின் கடும் தவத்தின் பயனால் அவர்களுக்கு இந்த நடனம் தரிசிக்கும் பாக்கியம் கிடைத்தது.
நித்யஸ்ரீ காதில் ஜிமிக்கி ஆனந்த நடனம் ஆட பாடும் பாட்டு... சுதா மாமியும் ஜிமிக்கி ஆடி அதிர பாடிய... போ சம்போ சிவ சம்போ... கங்காதர சங்கரா.. கருணாகரா.... நிர்குண பரப்ரும்ம ஸ்வரூப.... இத் திருவாதிரை நல்லாளில் சிவபெருமானை துதித்து சகலரும் சகல நன்மைகளும் பெற்று நல்வாழ்வு வாழ என் உள்ளங் கவர் கள்வன் அந்த ஈசனை வேண்டி வணங்குகிறேன்.
பார்த்த பின்பும் மனதிற்குள் திரும்ப திரும்ப ஓடுவதுபோல வெகுஜன ரசனைக்கு விளம்பரப் படம் எடுப்பது நிச்சயமாக பாராட்டப் படவேண்டிய செயல்.
நான் லொடலொடவென்று வாயால் ஏதாவது சொல்லி வைக்க பிடித்தால் உபயோகப்படுத்தலாம் என்று உப்புக்கு சப்பாணி ஊருக்கு மாங்க்கொட்டையாய் அவர்களோடு சேர்த்து வைத்துக்கொண்டார்கள்.
அதற்க்கு அவர்கள் ஒரு நோட்டீஸ் விளம்பரம் வடிவமைத்து கேட்டதற்கு ஐஸ்வர்யா ராய்க்கு பிடித்தது உங்கள் பாட்டிக்கும் பிடிக்கும் என்று ஐஸ்க்ரீம் படம் போட்டு ஐஸ்வர்யாவையும் போட்டு கீழே அந்த வாசகம் வைத்து விளம்பரம் செய்து கொடுத்தோம்.
இந்த மூலமந்திரத்தை நன்கு அறிந்த கார்பொரேட் சகாக்கள் குழுமிய மீட்டிங் ஒன்றில் நடப்பது போல எடுத்திருக்கும் இந்த விளம்பரம் டாப் க்ளாஸ்.
அறிவொளி இயக்கத்தில் முழுமையாக ஈடுபட்டிருந்த போது மன்னையின் விளிம்புகளுக்கு சென்று அரிச்சுவடி பாடம் எடுக்கும் வாய்ப்பு கிடைத்தது.
கீழ்கண்ட விளம்பர வீடியோ பார்க்கும் போது எல்லோரும் கல்வியறிவு பெற இன்னும் எவ்வளவு அறிவொளி இயக்கங்கள் தேவைப்படும் என்ற எண்ணம் எழுந்தது.
இவுரு ஊதறதும் அந்தப் பொண்ணு ஆடறதையும் பார்க்கறப்போ தில்லானா மோகனாம்பாள்ல.. தலைக்கு மேலே தூக்கி சம்மட்டியால் ஒரே போடு.
நெற்றிவழியே ஆறு போல வழிந்தோடும் ரத்தத்தை கண்கொட்டாமல் ரசித்துவிட்டு ஒரு இரண்டு நிமிடங்கள் கழித்து மீண்டும் இரண்டாவது முறை பலங்கொண்ட மட்டும் இறக்கினான்.
அந்தக் கார்கால மழையில் சவுக்குக்காட்டின் ஊடே சென்று திரும்பிய அலைக்கழிக்கப்பட்ட காற்று சா.....வூ..... சா.....வூ.... என்று பலமாக ஊதி பகிரங்கமாக அறிவித்தது போல இருந்தது அவனுக்கு.
வெகுதூரத்தில் தேசிய நெடுஞ்சாலையில் இங்கொன்றும் அங்கொன்றுமாக விளக்கு மினிக்கி பெரிதும் சிறிதுமாய் வாகனங்கள் சென்றுகொண்டிருந்தன.
பின் கதவு திறந்து வெள்ளைக் கலர் பத்து லிட்டர் பெட்ரோல் கேனையும் ஆண்டாள் கற்பூர பாக்கட்டையும் எடுக்கும் போது அந்த கார் விளக்கு வெளிச்சத்தில் பார்த்த போது கட்டை எறும்பு ஊர்வலம் போவது போல சட்டையின் பாக்கெட்டில் இருந்து இடது புறம் அடி நுனி வரை குறுக்காக சங்கரின் ரத்தம்.
ஐந்தடிக்கு இரண்டு அங்குலம் குறைவாக சவுக்கு குச்சி போல இருந்த உடம்பிற்கு மொத்த பெட்ரோலையும் கவிழ்க்காமல் அரை கேன் எல்லா இடங்களிலும் படும்படி தெளித்து ஊற்றினான்.
மழையினால் ஏற்ப்பட்ட சகதியில் சுமோவின் டயர் கஷ்டப்பட்டு இறங்கி ஏறி சுடுகாடாய் மாறிய சவுக்குக் காட்டிலிருந்து மெயின் ரோடுக்கு வந்துவிட்டது.
போன வாரம் சங்கரின் ஒன்று விட்ட மாமா பையன் அமெரிக்காவிலிருந்து வாங்கி வந்த வீட்டு உபயோகப் பொருள் இப்போது காட்டு உபயோகப் பொருளாய்.
டைனிங் டேபிளில் ஹாட் பேக்கில் இருந்ததை எடுத்துப் பரிமாறி கடைசியாக அவன் மோர் ஊற்றி சாப்பிட்டவுடன் பாத்திரங்களை அடுக்களை சிங்க்கில் அள்ளிப் போட்டு விட்டு பள்ளியறை புகுந்தாள் சுந்தரி.
கண்ணை மூடி படுத்திருந்தவன் கழுத்தைச் சுற்றி பாம்பு போல் வளைத்துப் பிடித்து நீங்க நல்ல காரியம் பண்ணிட்டு வந்துருக்கீங்க.. ஒரு ட்ரீட் கிடையாதா.. என்று சிணுங்கினாள் சுந்தரி.
ஒருநாள் சமையல்கட்டில் என்னைப் பின்னால அணைக்கறாப்ல நின்னு ஒரு ஸ்ட்ராங் காபி கிடைக்குமான்னு அவன் கேட்டப்ப நீங்க வராண்டாவிலிருந்து பார்த்தது எனக்கு தெரியும்.
காலையில் போலீஸ் வந்து கையில் விலங்கு போட்டு ஜீப்பில் ஏற்றினாலும் இனிக் கவலை இல்லை என்று நிம்மதியாக குறட்டை விட்டு உறங்கினான் குணசீலன்.
ஸ்ரீ வைகுண்ட ஏகாதசியன்று சொர்க்கவாசல் திறப்பு என்பது ஒரு கோலாகல வைபவம் என்று என்னுடைய மன்னார்குடி டேஸில் எழுதியிருந்தேன்.
ஒரு முன்னூறு மைல் தாண்டி பஞ்சம் பிழைக்க சென்னை வந்தப்புறம் ஏகாதசி துவாதசி என்று பார்ப்பதற்கு நாளும் இல்லை கிழமையும் இல்லை நேரமும் இல்லை கோயிலும் இல்லை.
சரி மரீனா ஓரம் அல்லிக்கேணியில் பார்த்தனுக்கு ரதமோட்டிய உயர்திரு உலகமகா டிரைவர் மீசை வைத்த பெருமாள் பக்கம் போகலாம் என்றால் சமீபத்திய மழை எங்களை சென்னையிலிருந்து ஒட்டுமொத்தமாக பஞ்சாயத்து தீர்ப்பு வழங்கி ஊரை விட்டு ஒதுக்கிவைத்து விட்டது.
அந்த கொடுப்பினை இல்லாததால் விடு ஜூட் என்று அனுதினமும் குப்பை கொட்டும் இடத்திற்கு வழக்கத்தை விட அரை மணி முன்னால் ஆஜராகிவிட்டேன்.
சாயந்திரம் நிச்சயம் ஏதாவது ஒரு பெருமாள் கோயிலுக்கு சென்று அட்டெண்டன்ஸ் கொடுத்து உளேன் ஐயா.. சரணம் புகுந்தேன்... அடியேனை காப்பாற்றும் ஸ்வாமி... என்று உம்மாச்சியிடம் தண்டம் சமர்ப்பித்தது விஞ்ஞாபனம் செய்து வேண்டிக்கொள்ள வேண்டும் என்ற மனைவியின் உந்துதலால் பணியிடத்தில் துறைத் தலைவரிடம் அனுமதி பெற்று என்றைக்கும் இல்லாத திருநாளாய் காரில் தலை விளக்கு போடாமல் சூரியன் தன் விளக்கடிக்கும் பணியில் இருக்கும் போதே வீடு வந்து சேர்ந்தேன்.
ஒரு நீளமான தெரு தாண்டி அடுத்த தெருவில் இருக்கும் டீக்கடை வாசலில் தம் அடித்துக் கொண்டிருக்கும் இளைஞருக்கு அப்புறம் அங்கவஸ்த்திரத்தால் மூக்கை மறைத்து ஒரு வடகலை மாமா நின்றிருந்தார்.
அவர் பின்னால் அவர் ஆத்துக்காரியும் அதற்க்குப் பின்னால் மத்திம வயது பக்தர் ஒருவர் சடாரென்று வீட்டு வாசலில் நின்றிருந்த அந்த லங்கையை எரித்த அனுமன் வால் வரிசையில் தன்னை ஐக்கியப்படுத்திக் கொண்டார்.
அந்த வால் பகுதியில் நின்றால் கியூ நகரும் வேகம் கோவில் இருக்கும் தூரம் போன்றவற்றை தன் கண்ணாலேயே அளந்து இன்னும் ஒரு மணி நேரம் கழித்து நாம ஸ்வாமி பாப்போம் என்று கணிதம் இளங்கலை பட்டம் படித்த என் மனையாள் சொன்னதும் ஐயய்யோ.. என்னால முடியாது.... அப்பா போலாம் வாப்பா.. என்று கோரஸாக என் இரண்டு பென்னரசிகளும் பாடினார்கள்.
ஆர்.டி.ஓ ஆபிஸில் எட்டுப் போடுவது போல சரசரவென்று திருப்பி பக்கத்தில் அடுத்த பெருமாள் கோயில் எங்கிருக்கிறது என்று யோசித்துக்கொண்டே திரும்பினேன்.
பல இடங்களில் செருப்பை தொலைத்து பொண்டாட்டியிடம் வசவும் அடியும் வாங்கிய புண்ணியவான் ஒருவர் தன் செருப்பு மேல் தூக்கி மற்றவர் தலையில் போடும் அளவிற்கு இருக்கும் ஒரு கருங்கல்லை பாதுகாப்பாக வைத்துவிட்டு போயிருந்தார்.
கையில் அகல் விளக்கோடு ஒரு குடும்ப தலைவி அங்கே வரிசை இருக்கிறது என்பதைக் கூட சட்டை செய்யாமல் தன் புருஷனிடம் என் பின்னாடியே வாங்க.. விளக்குக்கு குயூ கடயாது.. என்று சாமர்த்தியமாக ஹை..ஹை.. சொல்லாமால் அவரை ஓட்டிக்கொண்டு போனார்.
சினிமாவுக்கு போனால் எவ்ளோ நேரம் வரிசையில் நிப்பாங்க... என்ற நூறு கோடி இந்தியரின் வசனத்தை அவர் ரிப்பீட் செய்ததற்கு இப்பெல்லாம் நெட்ல புக் பண்றாங்க.. என்று சொல்லி கட்டிளங்காளை ஒருவன் அவர் வயத்தெரிச்சலை கொட்டிக்கொண்டான்.
லக்ஷ்மி நரசிம்மரை பார்த்த திருப்தியோடு வெளியே நகரும்போது சொர்க்க வாசல் இல்லாத அந்தக் கோயிலின் வாசற்ப் படியில் சொர்க்கத்தின் வாசல் படி என்று ஏகாதசி புண்ணிய காலத்தில் சிரத்தையாக ஃபிகர் வெட்டிக்கொண்டு நின்றான்.
துவஜஸ்தம்பம் அருகில் தெண்டம் சமர்பித்த பின்னர் கண் கட்டுப்பாடின்றி அந்தப் பக்கம் பார்த்தபோது பார்த்த விழி பார்த்தபடி குணா ஸ்டைலில் அங்கேயே நின்றிருந்தான் அந்த அனானி.
இதற்க்கு மேல் அநாகரீகமாக பார்க்கூடாது என்று செருப்பு விட்ட இடத்தில் இருக்குமா என்று கோயிலுக்கு வரும் அனேக பக்தர்களுக்கு ஏற்படும் பயத்தில் வேகவேகமாக கோபுரம் தாண்டி வெளியே வந்தேன்.
சுற்றும் முற்றும் பார்த்துவிட்டு எதுவும் சொல்லாமல் தேமேன்னு போட்டுக்கொண்டு கோபுரத்தை பார்த்து எல்லோரும் செய்வது போல தாவாங்கட்டையில் வலது கையால் போட்டுக்கொண்டு கிளம்பினேன்.
எங்கிருந்தோ வந்த காளை மாடு போட்டிபோட்டுக்கொண்டு தலையை முட்டுவது போல ஆட்டி அந்த பசுவிற்கு வரும் தீனியையும் கலைத்துக்கொண்டிருந்தது.
நாட்டில் நம் மக்கள் செய்வதைத் தான் அந்தக் காளை மாடும் செய்கிறது என்று நினைத்துக்கொண்டு மனதிற்குள் பெருமாளே.. எல்லோரையும் காப்பாற்று என்று வேண்டிக்கொண்டு வீடு வந்து சேர்ந்தேன்.
பிரபல பதிவர் எல்.கே பாடல் பதிவுன்னு சொன்னதும் விடிய விடிய கண் முழித்தாவது நெஞ்சை அள்ளும் பாடல் தொகுப்பு ஒன்று போட வேண்டும் என்று நினைத்துக் கொண்டேன்.
பெண்கள் குரலில் வரும் பாடல்கள் மட்டும் என்றதும் மண்டை முழுக்க ஜானகி சித்ரா வாணி ஜென்சி சுஜாதா அனுராதா ஸ்ரீராம் என்று வந்து பாடிவிட்டு போனார்கள்.
தூது செல்வதாரடி.. ஜானகி... புடவை கட்டத் தெரியுமா என்று குஷ்பூ என்ற பூஞ்சோலையை பார்த்து கமல் கேட்க... விளைந்த ஒரு அற்புதமான பாடல்... மல்லிகை என் மன்னன் மயங்கும்.. வாணி ஜெயராம்.. அடடா.. என்ன ஒரு வசீகரிக்கும் குரல்.
படுத்தும் ஒரே விஷயம் முத்துராமன் நடிப்பு... ஒன்று வேண்டும் என்றால் ஒன்றை இழக்க வேண்டும்.. ரைட்..ரைட்.. வழக்கம் போல் புன்னகை அரசி முப்பத்திரண்டு காட்டி அசத்துவார்.
தெய்வீக ராகம்... ஜென்சி ராஜா.. இதுவும் கமல்... பாட்டைப் பற்றிய வர்ணனை ஒன்றும் தேவை இல்லை என்று நினைக்கிறேன்... இந்த வேளைகளில் வந்தப் படங்களில் வரும் கமல் ரொம்ப பிடிக்கும்.
ரொம்ப பிடிக்கும்.. இதில் நடித்த தீபாவையும் பிடிக்கும் என்று சொல்லவில்லை.... தாலாட்டும் பூங்காற்று... கார்த்திக்கை மீசை எடுக்கச் சொல்லிப் பாடாய்ப் படுத்தும் நண்பர்களுடன் அவரைக் காதல் பாடு படுத்தும் பானுப்ப்ரியா... ஜானகி குயிலென்று கூவிய பாடல்..... இவள் ஒரு இளங்குருவி.. மற்றுமொரு ஜானகியம்மாவின் பாடல்.. ராஜாவின் இசையில் பிரம்மா படப் பாடல்.. குஷ்பூ துள்ளித்திரிந்து ஆடிப் பாடும் பொது மனது ஒரு இளம்பெண்ணின் கவலையற்ற வாழ்வு எத்தகையது என்று தெரிகிறது... மன்னன் கூரைச் சேலை.
ப்ரியதர்ஷன் இயக்கத்தில் காலாபானி என்று ஹிந்தியில் எடுத்து சிறைச்சாலை என்று தமிழில் வெளிவந்து வந்த சுவடே தெரியாமல் போட்டிக்குள் போன படம்.
சின்ன சின்ன வண்ணக் குயில் மணிரத்னத்தின் மௌன ராகம் நான் சொல்லத் தேவை இல்லை.. நீங்க தொட்டா கம்பளிப் பூச்சி ஊர்ற மாதிரி இருக்கு.. என்று சொல்லும் ரேவதி.. மைக் தொடாத மோகன் ... மங்கைக்குள் காதல் வெள்ளம் கங்கை போல் பாயக் கண்டேன்... சித்ரா ராஜா கூட்டணியின் இசை அற்புதம்.. பாடலின் ஆரம்பம் எனக்கு ரொம்ப பிடிக்கும்.
ரஹ்மான் இசையில்.. அந்தப் பெரிய காந்தக் கண்ணழகி கஜோல் அரவிந்த்சாமியுடன் நடித்த மின்சாரக் கனவு படத்தில் இருந்து.... கண்ணன் வந்து பாடுகின்றான்..... பாலு மகேந்திரா படத்தில் ரெண்டு பொண்டாட்டி கட்டி அல்லல் படும் மோகன்... ராதிகா பாடும் இளையராஜா இசைப் பாடல்.
காற்றுக் குதிரையிலே.. ரஹ்மானின் அட்டகாசமான மெட்டுக்கு சுஜாதா பாடிய காதலின் வலியும் சோகமும் ததும்பிய பாடல்.. நல்ல உணர்வுப்பூர்வமாக பாடியிருப்பார்.
சொல்லாயோ வாய் திறந்து... இசைப் பெட்டகத்தில் பாதுகாக்க வேண்டிய மற்றுமொரு ஜானகி இளையாராஜா கூட்டணியில் விளைந்த அற்புதப் பாடல்.
மேலும் அழகுக்கு அழகு தி.ஜாவின் மோகமுள் படப் பாடல்... பின் குறிப்பு பத்துப்பாட்டு போடுங்கள் என்று சொன்னாலும் பாட்டுக் கேட்டு பழகிய காது போதும் என்று மனதிற்கு சொல்லாமல் கை ஒத்துழைத்து ஒன்றிரண்டு மேலேயே போட்டிருப்பேன்.
இவற்றையெல்லாம் விட எனக்கு மிகவும் பிடித்த குரல் என்னுடைய பாகம்பிரியாள் தர்மபத்தினி அன்பு மனைவியின் சங்கீதக் குரல் என்று சொல்லி முடிக்கிறேன்.
ஜிங்..ஜிங்.சக் என்ற கோரஸான ஜால்ரா சத்தம் தலையோடு கால் போர்த்திய கம்பளிக்குள் நுழைந்து உங்களை எழுப்பி விட்டால் அன்றிலிருந்து மார்கழி பிறந்து தனுர் மாத பஜனை தொடங்கி விட்டது என்று அர்த்தம்.
காலை சரியாக ஐந்து மணிக்கே ஸ்நானம் செய்து சட்டை போடாமல் தும்பைப்பூ போல வேஷ்டி மட்டும் உடுத்தி ஒரு பக்க தோளில் ஒரு முழம் கதம்பமோ மல்லியோ சார்த்திக்கொண்டு குறைந்தது பத்து பதினைந்து பேர் மார்கழிப் பனி மழையில் நனைந்து வீதிகளில் பக்தி சொட்டும் பஜனை மழை பொழிவார்கள்.
முதல் வரிசையில் நடுநாயகமாக பளீரென்ற ஜால்ராவை கைகளில் கோர்த்துக் கொண்டு கோபால்சாமி சார் அவருக்கு வலது பக்கத்தில் போஸ்ட்மேன் ரங்குடு கஞ்சீரா இடது புறத்தில் கோ.
சார் தோளில் இடித்தபடி பஜனையை தூக்கிப் பாட ஏதுவாக ஹார்மோனியம் பொட்டி போட்டபடி மோகன் மற்றும் சிறு சிறு வாண்டுகள் இரு ஓரத்திலும் பெரியவர்களின் விரட்டல் நடைக்கு சமமாக குடுகுடுவென்று ஓடி பஜனை பாடி வருவார்கள்.
திருமஞ்சன வீதியில் துவங்கிய பஜனை தெற்கு மேற்கு வடக்கு கிழக்கு கரை வழியாக ஒரு ப்ரதக்ஷிணம் வந்து திரும்பவும் செந்தூர ஆஞ்சநேயர் கோயிலுக்குள் சென்றடையும்.
தென்கரை மேல்கரை மற்றும் வடகரையிலும் குளத்தின் கரைகளில் இருக்கும் ஆஞ்சநேயர் ராமர் பிள்ளையார் என்று சைவ வைஷ்ணவ மண்டபக் கோயில்கள் இருக்கும்.
அந்தக் கோயில்களின் திருவாசலில் இரண்டு நிமிடம் நின்று ஜானகி காந்தஸ்மரனம்..நமப் பார்வதி பதயே.. ஹர ஹர மஹாதேவா.. என்று விதவிதமான நாம கோஷங்கள் எழுப்பி புதிதாக ஒரு பஜன் துவங்கி வழிபட்டு மீண்டும் சுறுசுறுப்பாக அகண்ட நடையில் ஜால்ரா ஜிங்ஜிங்க தொடருவார்கள்.
சேகர் ஜோக்கை கஞ்சீரா ரங்குடு மாமாவைப் பார்த்து ஸ்ரீராம் கேலி செய்து அவிழ்த்துவிட அவனைத் துரத்தி அடிக்க வந்துவிட்டாள் என் பக்திமயமான பாட்டி.
ரங்குடு மாமாவின் தலையாட்டலை ரசித்துக்கொண்டு காலங்கார்த்தால சைக்கிளில் பசும்பால் கொண்டு வரும் வெங்கடேசக் கோனார் ஐநூறு மில்லிக்கு பதிலாக ஒரு லிட்டர் அளந்து ஊற்றிய வரலாறும் உண்டு.
ஈசான்ய மூலையில் இருக்கும் காசி விஸ்வநாதர் கோயிலில் கூம்பி ஸ்பீக்கர் கட்டி நக்கீரனார் அதிகாலை நாலரையிலிருந்தே சிவபெருமானிடம் நீரே முக்கண் முதல்வானாயும் ஆகுக.. என்று திருவிளையாடல் வசனம் பேச ஆரம்பித்துவிடுவார்.
மாலை ஐந்திலிருந்து ஆறரை ஏழு வரை மீண்டும் சரஸ்வதி சபதம் மற்றும் தாயே...கருமாரி ..எங்கள் தாய் கருமாரி... போன்ற எல்.ஆர்.
நன்றாக குளித்துப் பட்டை திருமண் என்று குழைத்துப் பூசி அரையில் வேஷ்டியும் மேலே சட்டையும் இடுப்பில் ஒரு சிகப்புக் கலர் காசித்துண்டுமாய் ஆஜர் ஆவோம்.
மார்கழித் திங்கள்... என்று ஆரம்பித்து வங்கக் கடல் கடைந்த மாதவனைக் கேசவனைக் என்று முப்பது பாட்டும் தப்பாமல் பார்க்காமல் மனப்பாடமாகச் சொல்பவன் கோபாலாழ்வார் ஒருவனே.
மீதமிருக்கும் வெண் பொங்கல் வாங்கும் கும்பலாகிய நாங்கள் பசங்களிடம் இருக்கும் ஒன்றிரண்டு ஆண்டாள் நாச்சியார் அட்டைப் படம் போட்ட திருப்பாவை புஸ்தகத்தை கிழியும் வரை இழுத்து ஒருவர் மேல் ஒருவர் ஏறி ராகமாக பாடுபோம்.
எவ்வளவு எக்கியும் பாசுரம் கண்ணுக்கு தெரியாத பிரகஸ்பதிகள் எம்பாவாய்... மட்டும் சொல்லி தங்களது வருகையை உறுதிப் படுத்துவார்கள்.
ஒரு பிடி பொங்கல் கையில் எடுத்து போடும்போது ஒரு மூன்று விரல்களால் முக்கால் வாசி கையிலேயே மடக்கி பிடித்துவிட்டு கால்வாசி நம் கையில் வந்து சேரும் டெக்னிக் மைதிலி அப்பாவிடம் இருந்து தான் கற்றுக்கொள்ள வேண்டும் என்று ஸ்ரீராம் சொன்னது அவர் காதில் விழுந்த நாள் முதல் பொங்கல் எங்கள் கைக்கு வரும் சதவிகிதம் ஐம்பதிற்கு ஏறியது.
மூன்று மணிக்கு பிரம்ம முகூர்த்த வேளையில் வாரி சுருட்டிக்கொண்டு எழுந்து ஹரித்ராநதியில் குளிரக்குளிர குளித்துவிட்டு வேகவேகமாக பெரியகோயிலுக்கு ஓடுவோம்.